CELEX: 32013D0481
Language: sk
Date: 2013-09-26 00:00:00
Title: 2013/481/EÚ: Rozhodnutie Rady z  26. septembra 2013 , ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Banco de España

4.10.2013   
            
            
               SK
            
            
               Úradný vestník Európskej únie
            
            
               L 262/9
            
         ROZHODNUTIE RADY
   z 26. septembra 2013,
   ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Banco de España
   (2013/481/EÚ)
   RADA EURÓPSKEJ ÚNIE,
   so zreteľom na Protokol (č. 4) o Štatúte Európskeho systému centrálnych bánk a Európskej centrálnej banky pripojenom k Zmluve o Európskej únii a Zmluve o fungovaní Európskej únie, a najmä na jeho článok 27.1,
   so zreteľom na odporúčanie Európskej centrálnej banky ECB/2013/32 z 2. septembra 2013 Rade Európskej únie o externom audítorovi Banco de España (1),
   keďže:
   
               (1)
            
            
               Účty Európskej centrálnej banky (ECB) a národných centrálnych bánk Eurosystému majú overovať nezávislí externí audítori odporúčaní Radou guvernérov ECB a schválení Radou Európskej únie.
            
         
               (2)
            
            
               Mandát súčasného externého audítora Banco de España sa skončil po vykonaní auditu za finančný rok 2012. Preto je potrebné vymenovať nového externého audítora od finančného roku 2013.
            
         
               (3)
            
            
               Banco de España si za svojho externého audítora na finančné roky 2013 až 2017 vybrala spoločnosť KPMG Auditores, S.L.
            
         
               (4)
            
            
               Rada guvernérov ECB odporučila, aby bola spoločnosť KPMG Auditores, S.L. vymenovaná za externého audítora Banco de España na finančné roky 2013 až 2017.
            
         
               (5)
            
            
               Je vhodné postupovať podľa odporúčania Rady guvernérov ECB a zodpovedajúcim spôsobom zmeniť rozhodnutie Rady 1999/70/ES (2),
            
         PRIJALA TOTO ROZHODNUTIE:
   Článok 1
   Článok 1 ods. 3 rozhodnutia 1999/70/ES sa nahrádza takto:
   
      „3.   KPMG Auditores, S.L. sa týmto schvaľuje ako externý audítor Banco de España na finančné roky 2013 až 2017.“
   
   Článok 2
   Toto rozhodnutie nadobúda účinnosť dňom jeho oznámenia.
   Článok 3
   Toto rozhodnutie je určené Európskej centrálnej banke.
   
      V Bruseli 26. septembra 2013
      
         
            Za Radu
         
         
            predseda
         
         E. GUSTAS
      
   
   
      (1)  Ú. v. EÚ C 264, 13.9.2013, s. 1.
   
      (2)  Rozhodnutie Rady 1999/70/ES z 25. januára 1999 o externých audítoroch národných centrálnych bánk (Ú. v. ES L 22, 29.1.1999, s. 69).